Milí čitatelia magazínu Vinlit,
po viac ako dvoch rokoch našej činnosti sme prišli do bodu, keď sme sa rozhodovali, či stojí za to pokračovať v tom, čo síce milujeme, no ako dobrovoľnícky magazín pomaly, ale isto prestávame zvládať. Po dlhom a bolestivom rozhodovaní sme dospeli k názoru, že radšej skončíme, kým ešte máme úroveň, ktorú sme dlho budovali a zo všetkých síl sa o ňu snažili, ako nechať magazín upadnúť a tým prísť o vašu priazeň. V poslednom čase sme tiež bojovali s technickými problémami, čo nás v rozhodnutí skončiť len utvrdilo.
Srdečne vám ďakujeme za čas, ktorý ste nám od januára 2017 venovali, za vaše milé slová, reakcie, ale aj kritické pripomienky, ktoré nás posúvali vpred. Je nám ťažko, že sa s vami lúčime, no dúfame, že na Vinlit nezabudnete a o knihách budete čítať, písať i diskutovať aj naďalej.
V mene celej redakcie, každého, kto sa kedy podieľal na činnosti Vinlitu, vám želáme všetko dobré a ešte raz ĎAKUJEME!